PMIndiaData/PMIndiaSum huggingface dataset:
مرکزی کابینہ نے  ہندوستان کے سکیورٹیز اور ایکسچینج بورڈ اور  مالیاتی ریگولیٹری کمیشن، منگولیا کے درمیان دو طرفہ مفاہمت نامہ پر دستخط کرنے کو منظوری دی

وزیر اعظم جناب نریندر مودی کی صدارت میں مرکزی کابینہ نے آج ہندوستان کے سکیورٹیز اور ایکسچینج بورڈ (سیبی) اور مالیاتی ریگولیٹری کمیشن، منگولیا (ایف آر سی) کے درمیان دو طرفہ مفاہمت نامہ (ایم او یو) پر دستخط کرنے کی تجویز کو منظوری دے دی ہے۔ بڑے اثرات: ایف آر سی، سیبی کی طرح بین الاقوامی تنظیم برائے سکیورٹیز کمیشن کے کثیر رخی ایم او یو (آئی او ایس سی او ایم ایم او یو) کا شریک کار دستخط کنندہ ہے۔ حالانکہ، آئی او ایس سی او ایم ایم او یو کے دائرے میں تکنیکی تعاون کا التزام نہیں ہے۔ مجوزہ دو طرفہ مفاہمت نامہ، سکیورٹیز سے متعلق قوانین کے مؤثر نفاذ کے لیے اطلاعات کے لین دین کے ڈھانچے کو مضبوط کرنے میں تعاون دینے کے علاوہ، ایک تکنیکی معاون پروگرام کے تشکیل میں بھی تعاون فراہم کرے گا۔ تکنیکی تعاون کے پروگرام سے عہدیداروں کو پونجی بازار، صلاحیت سازی کی سرگرمیوں اور ملازمین کے تربیتی پروگراموں سے جڑے معاملوں پر صلاح و مشورہ کے ذریعے فائدہ ہوگا۔ پس منظر: ہندوستان کا سکیورٹیز اور ایکسچینج بورڈ (سیبی) کا قیام سکیورٹیز اور ایکسچینج بورڈ قانون، 1992 کے تحت ہندوستان میں سکیورٹیز کے بازاروں کو باضابطہ بنانے کے لیے عمل میں آیا تھا۔ سیبی کا مقصد سرمایہ کاروں کے مفاد کی حفاظت کرنا اور ہندوستان میں سکیورٹیز کے بازاروں کے فروغ کو باضابطہ کرنا اور بڑھاوا دینا ہے۔ سیبی قانون، 2002 کی دفعہ 11 کی ذیلی دفعہ (2) کے تحت سیکشن (آئی بی)؛ سیبی کو بورڈ کے مساوی کام کرنے والی دیگر اتھارٹیز، خواہ وہ ہندوستان میں ہوں یا ملک سے باہر، سے سکیورٹیز کے قوانین سے متعلق خلاف ورزیوں کی روک تھام کرنے یا جانچ کرنے سے متعلق معاملوں میں معلومات مانگنے یا معلومات فراہم کرنے کا اختیار دیتا ہے، جو دیگر قوانین کے التزامات کے ماتحت ہے۔ ہندوستان سے باہر کسی بھی اتھارٹی کو کوئی بھی معلومات پیش کرنے کے لیے، سیبی مرکزی حکومت کی پیشگی منظوری سے ایسی اتھارٹیز کے ساتھ ایک نظام کا معاہدہ یا فہم تیار کر سکتا ہے۔ اس پس منظر میں، ایف آر سی نے سیبی سے باہمی تعاون اور تکنیکی تعاون کے لیے ایک دو طرفہ مفاہمت نامہ پر دستخط کرنے کی درخواست کی ہے۔ اب تک، سیبی نے دیگر ممالک کے پونجی بازار ریگولیٹروں کے ساتھ 27 دو طرفہ مفاہمت ناموں پر دستخط کیے ہیں۔ سال 2006 میں قائم کردہ، مالیاتی ریگولیٹری کمیشن (ایف آر سی) ایک پارلیمانی اتھارٹی ہے، جس پر بیمہ اور سکیورٹیز بازار اور خورد مالیاتی شعبہ کے شراکت داروں سمیت غیر بینک والے شعبوں کی نگرانی اور ریگولیٹ کرنے کی ذمہ داری ہے۔ ایف آر سی مستحکم اور مضبوط مالیاتی بازار فراہم کرنے کے لیے ذمہ دار ہے۔ کمیشن غیر بینک والے مالیاتی اداروں، بیمہ کمپنیوں اور درمیانی اداروں، سکیورٹیز فرم اور بچت اور کریڈیٹ کوآپریٹوز پر اپنے اختیارات کا استعمال کرتا ہے۔ ساتھ ہی، یہ انفرادی مالیاتی بازار کے صارفین (سکیورٹیز ہولڈرز، گھریلو اور غیر ملکی سرمایہ کاروں، اور بیمہ پالیسی ہولڈرز) کے حقوق کو یقینی بناتا ہے اور مالیاتی گڑبڑیوں سے تحفظ فراہم کرتا ہے۔
جاپان کے وزیر اعظم شنزو آبے نے وزیراعظم مودی کو مبارکباد پیش کی

نئیدہلی۔23؍مئی۔ 23 مئی 2019 کو جاپان کے وزیراعظم عالی جناب شنزو آبے نے وزیراعظم جناب نریندر مودی سے ٹیلی فون پر رابطہ قائم کرکے 2019 کے عام انتخابات میں ان کی پارٹی کی زبردست کامیابی پر انہیں مبارکباد پیش کی۔ وزیراعظم مودی نے وزیراعظم آبے کی مبارکباد کے لئے ان کاشکریہ ادا کیا۔ گفت وشنید کے دوران دونوں رہنماؤں نے گزشتہ پانچ برسوں کے دوران باہمی تعلقات میں وقوع پذیر ہوئی پیش رفتوں کا ذکر کیا اور بھارت جاپان خصوصی کلیدی اور عالمی شراکت داری اور امن ، ترقی اور خوشحالی کے اپنے مشترکہ نصب العین کے حصول کیلئے اپنے عزم کا بھی اعادہ کیا۔ دونوں وزرائے اعظم نے توقع ظاہر کی کہ آئندہ مہینے اوساکا میں منعقد ہونی والی جی20 سربراہ ملاقات کے دوران ان کی ملاقات ہوسکتی ہے۔ وزیراعظم مودی نے وزیراعظم آبے کو اس سال کے اواخر میں آئندہ بھارت جاپان سالانہ سربراہ ملاقات میں شرکت کیلئے بھارت آنے کی دعوت پیش کی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن
وزیر اعظم نے سابق وزیر اعظم چودھری چرن سنگھ کی جینتی کے موقع پر انہیں خراج عقیدت پیش کیا

نئی دلّی، 23 دسمبر / وزیر اعظم جناب نریندر مودی نے سابق وزیر اعظم چودھری چرن سنگھ کو ان کی جینتی کے موقع پر خراج عقیدت پیش کیا ہے۔ وزیر اعظم جناب نریندر مودی نے کہا ہے کہ ”میں چودھری چرن سنگھ جی کی جینتی کے موقع پرانہیں یاد کرتا ہوں۔ چودھری چرن سنگھ جی محنت کش کسانوں کے تحفظ کے لئے اٹل تھے، انہوں نے حاشیہ پر آئے ہوئے لوگوں کو با اختیار بنانے کے لئے بھی ان تھک محنت کی۔ان کا شمار بھارت کے جمہوری تانے بانے کو مضبوط و مستحکم کرنے والوں کی صف اول میں ہوتا ہے۔“
وزیراعظم کا 2 اور 3جنوری ، 2020کو کرناٹک کادورہ

نئی دہلی ،یکم جنوری :وزیراعظم ، جناب نریندرمودی 2اور3جنوری ، 2020کو کرناٹک کے دورے پررہیں گے ۔ تمکور میں ، وزیراعظم ، سری سدّگنگا مٹھ کادورہ کریں گے ، جہاں وہ شری شری شیوکمارسوامی جی کے میموریل میوزیم کا سنگھ بنیاد رکھنے کے سلسلے میں ایک لوح کی رونمائی کریں گے ۔ وزیراعظم ، مٹھ میں پوجا ارچنا کریں گے اور ایک پودھا بھی لگائیں گے ۔ اس موقع پرکرناٹک کے وزیراعلیٰ جناب بی ایس یدی یورپااوردیگر اہم شخصیات کے علاوہ جناب سدالنگیشور سوامی بھی موجود رہیں گے ۔ اس موقع پر ، وزیراعظم ، عوام سے خطاب کریں گے ۔
وزیر اعظم نے 2018ء کے دولت مشترکہ کھیلوں میں ٹیبل ٹینس میں تمغے جیتنے والوں سے تبادلہ خیال کیا

نئی دہلی،30 جولائی 2018؍وزیر اعظم جناب نریندر مودی نے آج 2018ء کے دولت مشترکہ کھیلوں میں ٹیبل ٹینس میں تمغے جیتنے والوں سے تبادلہ خیال کیا۔ان کھلاڑیوں نے وزیر اعظم سے نئی دہلی میں واقع پارلیمنٹ ہاؤس میں ملاقات کی۔ وزیر اعظم نے اس بین الاقوامی مقابلے میں شاندارکارکردگی کا مظاہرہ کرنے کے لئے ان تمغہ جیتنے والوں کو مبارک باد دی۔ انہوں نے مزید کہا کہ آپ کی کارکردگی پر پورے ملک کو فخر ہے۔ وزیر اعظم نے ہندوستان میں چھوٹے قصبوں سے کھیل سے متعلق صلاحیتوں کے ابھارکا اعتراف کیا اور انہیں مسلسل پروان چڑھانے پر زور دیا۔ پیٹرولیم اور قدرتی گیس کے وزیر جناب دھرمیندر پردھان اور نوجوانوں کے امور نیز کھیل کود کے وزیر مملکت (آزادانہ چارج)، کرنل راجیہ وردھن راٹھور اس موقع پر موجود تھے۔ م ن۔م م ۔ن ع (30.07.2018)
وزیر اعظم نے من کی بات کے لیے خیالات اور آراء  طلب کیں

وزیر اعظم جناب نریندر مودی نے لوگوں کو 28 اگست 2022 کو صبح 11 بجے من کی بات کے آنے والے ایپی سوڈ کے لیے خیالات اور معلومات کا اشتراک کرنے کے لیے مدعو کیا ہے۔ خیالات کو نمو، مائی گو، ایپ پر شیئر کیا جا سکتا ہے، یا پیغام ریکارڈ کرنے کے لیے 1800-11-7800 نمبر ڈائل کیا جا سکتا ہے۔ مائی گو دعوت نامے کو شیئر کرتے ہوئے، وزیر اعظم نے ٹویٹ کیا؛ ‘‘28 اگست کو آنے والے# من کی بات پروگرام کے لیے خیالات اور آراء کے منتظر ہیں۔ نمو یا مائی گو ایپ پر لکھیں۔ یا متبادل کے طور پر، 1800-11-7800 ڈائل کرکے پیغام ریکارڈ کریں’’۔ https://www.mygov.in/gro “
وزیر اعظم نے امریکہ کے 246ویں یوم آزادی پر  اپنی نیک خواہشات کا اظہار کیا

وزیر اعظم جناب نریندر مودی نے ریاست ہائے متحدہ امریکہ کے 246 ویں یوم آزادی کے موقع پر صدر جو بائیڈن، نائب صدر کملا ہیرس اور امریکہ کے عوام کو اپنی نیک خواہشات کا اظہار کیا ہے۔ وزیر اعظم نے ٹویٹ کیا؛ ‘‘ریاست ہائے متحدہ امریکہ کے 246 ویں یوم آزادی پر، POT
وزیر اعظم نے برمنگھم سی ڈبلیو جی میں چاندی کا تمغہ جیتنے پر بیڈمنٹن ٹیم کو مبارکباد دی

وزیر اعظم جناب نریندر مودی نے برمنگھم سی ڈبلیو جی 2022 میں چاندی کا تمغہ جیتنے پر بیڈمنٹن ٹیم کو مبارکباد دی ہے۔ مسلسل ٹویٹس میں ، وزیر اعظم نے کہا؛ ‘‘سری کدامبی،ستوک سائی راج، بس ریڈی، لکشیہ سین، شیٹی چراغ، ٹریسا جولی،آکارشی کشیپ، اشونی، گائیتری گوپی چند اورپی وی سندھو کی ہندوستانی بیڈمنٹن ٹیم کو مبارکباد۔ ’’ ‘‘بیڈمنٹن ہندوستان میں سب سے زیادہ قابل تعریف کھیلوں میں سے ہے۔ , کامن ویلتھ گیمز میں چاندی کا تمغہ اس کھیل کو مزید مقبول بنانے اور آنے والے وقتوں میں زیادہ سے زیادہ لوگوں کے لئے اس کے حصول یقینی بنانے میں بہت دور تک اپنا اثر دکھائے گا۔ ’’
وزیر اعظم کے پرنسپل سیکریٹری نے فضائی کثافت کی روک تھام کے اقدامات کا جائزہ لیا

نئی دلّی، 04 نومبر / وزیر اعظم کے پر نسپل سیکریٹری ڈاکٹر پی کے مشرانے آج یہاں پنجاب، ہریانہ اور دلّی کی ریاستوں کے ذریعہ فضائی کثافت کی روک تھام کے لئے اٹھائے گئے اقداماتگ کا ایک بار پھر جائزہ لیا۔ ڈاکٹر مشرا نے ان ریاستوں میں پرالی جلائے جانے کے تازہ ترین واقعات کی نگرانی کے لئے اٹھائے گئے اضافی اقدامات کی 24 گھنٹے کے اندر رپورٹ طلب کی۔ پنجاب کے چیف سیکریٹری نے مطلع کیا کہ مختلف اضلاع کے ڈپٹی کمشنروں کے ہمراہ شناخت شدہ علاقوں میں صورت حال کی وہ بذات خود نگرانی کر رہے ہیں۔ انہوں نے مزید کہا کہ ایئر (پریونشن اینڈ کنٹرول آف پولیوشن) ایکٹ 1981 کی خلاف ورزی کی پاداش میں ایف آئی آر بھی درج کرائی گئی ہیں۔ ہریانہ کے چیف سیکریٹری نے مطلع کیا کہ وزیر اعلیٰ نے تمام متعلقین کو ریاست میں پرالی جلانے کے واقعات کو کم سے کم کرنے کی ہدایات جاری کر دی ہیں۔ انہوں نے یہ بھی مطلع کیا کہ فضائی کثافت کی نگرانی کو کنٹرول کرنے کے لئے ٹیمیں چوبیس گھنٹے کام کر رہی ہیں۔ دلّی کے چیف سیکریٹری نے کہا کہ پانی کے چھڑکاؤ کے انتظامات کئے گئے ہیں اور صورت حال کی بہتری کے لئے نشان زد کوریڈوروں پر توجہ مرکوز کی جا رہی ہے۔ شہر میں کھلے میں کوڑا ڈالنے پر پابندی عائد کر دی گئی ہے اور قواعد و ضوابط کی خلاف ورزی کرنے والوں پر جرمانہ کی زیادہ سے زیادہ رقم عائد کی جا رہی ہے۔ بھارت کے محکمہ موسمیات نے اشارہ دیا ہے کہ موسمیاتی صورت حال آئندہ چند دنوں میں موافق بنے رہنے کی امید ہے۔ وزیر اعظم کے پرنسپل سیکریٹری نے ضرورت کے مطابق پیشگی اقدامات کی اہمیت پر زور دیا۔ انہوں نے کہا کہ فوری لائحہ عمل کے لئے ایک میکنزم قائم کرنے کی ضرورت ہے۔ انہوں نے تمام متعلقین کے ذریعہ اٹھائے گئے اقدامات کی ستائش کی اور ساتھ ہی کہا کہ قلیل مدتی اقدامات کے بعد ایک طویل مدتی مستقل حل کے لئے ایک سسٹم لایا جائے گا۔ وزیر اعظم کے پرنسپل صلاح کار جناب پی کے سنہا، کابینہ سیکریٹری، سیکریٹری ماحولیات، جنگلات اور ماحولیات کی تبدیلی ، سیکریٹری زراعت، چیئر مین سنٹرل پولوشن کنٹرول بورڈ، ڈائرکٹر جنرل آف انڈیا محکمہ موسمیات اور پنجاب، ہریانہ اور دلّی کے چیف سیکریٹری صاحبان کے علاوہ دیگر سینئر اہلکاروں نے میٹنگ،میں شرکت کی۔ ۔۔۔۔۔۔
وزیراعظم کو پہلا فلپ کوٹلر صداتی ایوارڈ پیش کیا گیا

نئی دہلی 14 جنوری ۔وزیراعظم جناب نریندر مودی کوآج سات لوک کلیان مارگ نئی دہلی میں پہلے فلپ کوٹلر صدارتی ایوارڈ سے نوازا گیا ۔ اس ایوارڈ میں دراصل عوام ،فائدہ اور سیارہ یعنی کرۂ ارض پرتوجہ مرکوز کی جاتی ہے ۔ یہ ایوارڈ ہر سال ملک کے لیڈر کو پیش کیا جائے گا۔ اس ایوارڈ کے سپاس نامے میں کہا گیا ہے کہ : ’’ جناب نریندر مودی کا انتخاب ملک وقوم کے لئے ان کی نمایاں خدمات کے لئے دیا گیا ہے۔وطن عزیز ہندوستان کے لئے ان کی بے لوث خدمات اور ان کی انتھک محنت کے نتیجے میں ملک میں غیر معمولی ،معاشی ،سماجی اور تکنیکی ترقی ہوئی ہے۔ سپاس نامے میں مزید کہا گیا ہے کہ جناب نریندر مودی کی لائق وفائق قیادت میں ہندوستان کو جدت طراز کام کاج میں بہتر اور مستند مینوفیکچرنگ ( میک ان انڈیا ) کےساتھ ساتھ انفارمیشن ٹکنالوجی ،اکاؤنٹنگ اور فائننس جیسی پیشہ ورانہ خدمات میں عالمی مرکز کی شناخت حاصل ہوئی ہے ۔اس سپاس نامے میں یہ بھی کہا گیا ہے کہ جناب نریندر مودی کی تصورساز قیادت کا نتیجہ ڈجیٹل انقلاب بشمول یونیک آئیڈینٹی فکیشن نمبر سماجی مفادات اور مالیاتی شمولیت کے لئے آدھار سمات ڈجیٹل انڈیا کی صورت میں ظاہر ہوا ہے ،جس سے کاروبار ، ایز آف ڈوئنگ بزنس اور اکیسویں صدی کے ہندوستان کے لئے ڈھا نچہ جاتی سہولیات کی تعمیر کی شکل میں ظاہر ہوا ہے ۔ سپاس نامے میں وزیر اعظم جناب نریندر مودی کے میک ان انڈیا ،اسٹارٹ اپ انڈیا ،ڈجیٹل انڈیا اور سووچھ بھارت جیسے لائق تحسین اقدامات کا ذکر کیا گیا ہے ،جنہوں نے ہندوستان کو دنیا بھر میں مینوفیکچرنگ اور کاروبار کی پسندیدہ منزل مقصودبنادیا ہے۔ واضح ہوکہ پروفیسر فلپ کوٹلر نارتھ ویسٹرن یونیورسٹی کے کیلاگ اسکول آف منیجمنٹ میں مارکیٹنگ کے معروف پروفیسر کی حیثیت سے فائز ہیں۔ اپنی خرابی صحت کی بنا پر انہوں نے امریکہ کی ایموری یونیورسٹی کے ڈاکٹر جگدیش سیٹھ کو یہ ایوارڈ پیش کرنے کے لئے مامور کیا ہے۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم کا اُمنگوں سے بھرے اضلاع پروگرام کی کامیابی پر اظہارِ مسرت

وزیر اعظم جناب نریندر مودی نے صحت، غذائیت، تعلیم اور برآمدات جیسے پیمانوں پر امنگوں سے بھرے اضلاع پروگرام کی کامیابی پر خوشی کا اظہار کیا ہے۔ وزیر اعظم نے ٹویٹ کیا ہے کہ؛ "مختلف پیمانوں پر خواہ خواہ وہ صحت، غذائیت، تعلیم یا برآمدات سے متعلق ہوں – اُمنگوں سے بھرے اضلاع کی کامیابی – خوش کن ہے۔ یہ دیکھ کر خوشی ہوئی کہ اُمنگوں سے بھرے اضلاع پروگرام کی وجہ سے لاکھوں لوگوں کی زندگیوں میں انقلاب آیا ہے۔
وزیر اعظم نے ہیلی کاپٹر حادثہ میں جنرل بپن راوت، ان کی اہلیہ اور مسلح افواج کے دیگر اہلکاروں کی موت پر تعزیت کا اظہار کیا

وزیر اعظم جناب نریندر مودی نے تمل ناڈو میں ہوئے ہیلی کاپٹر حادثہ میں جنرل بپن راوت، ان کی اہلیہ اور مسلح افواج کے دیگر اہلکاروں کی موت پر گہرے رنج و غم کا اظہار کیا ہے۔ سلسلہ وار ٹوئٹ میں وزیر اعظم نے کہا: ’’تمل ناڈو میں ہوئے ہیلی کاپٹر حادثہ میں جنرل بپن راوت، ان کی اہلیہ اور مسلح افواج کے دیگر اہلکاروں کی موت پر میں کافی رنجیدہ ہوں۔ انہوں نے پوری تندہی سے ہندوستان کی خدمت کی۔ میرے خیالات سوگوار خاندانوں کے ساتھ ہیں۔ جنرل بپن راوت ایک بہترین سپاہی تھے۔ ایک سچے محب وطن کے طور پر انہوں نے ہماری مسلح افواج اور سیکورٹی کے آلات کو جدید بنانے میں بہت تعاون کیا۔ اسٹریٹیجک معاملات پر ان کی بصیرت اور نقطہ نظر غیرمعمولی تھے۔ ان کے انتقال سے مجھے گہرا صدمہ پہنچا ہے۔ اوم شانتی۔ ہندوستان کے پہلے سی ڈی ایس کے طور پر، جنرل راوت نے دفاعی اصلاحات سمیت ہماری مسلح افواج سے متعلق متنوع پہلوؤں پر کام کیا۔ وہ اپنے ساتھ فوج میں خدمات انجام دینے کا بھرپور تجربہ لے کر آئے۔ ہندوستان ان کی غیر معمولی خدمات کو کبھی فراموش نہیں کرے گا۔‘‘
گجرات  آیوروید یونیورسٹی کیمپس  ، جام نگر  میں آیوروید  اداروں کے  کلسٹر کو

قومی  اہمیت کے حامل  ادارے کا درجہ دینے کو کابینہ کی منظوری

نئی دہلی، 8جنوری 2020/وزیراعظم جناب نریندر مودی کی صدارت میں منعقدہ کابینہ نے گجرات آیوروید یونیورسٹی کیمپس ، جام نگر کے انسٹی ٹیوٹ آف ٹیچنگ اینڈ ریسرچ ان آیوروید جام نگر میں آیوروید انسٹی ٹیوٹ کے گروپ جن کے نام (1)انسٹی ٹیوٹ آف پوسٹ گریجویٹ ٹیچنگ ان آیوروید ا ، (2) شری گلاب کنوربا آیورویدا مہا ودیالیہ اور (3) انسٹی ٹیوٹ آف آیورویدا فارمیسٹیکل سائنسیز سمیت فارمیسی کی یونٹ اور مہارشی پتنجلی فار یوگا اینڈ نیچروپیتھی ایجوکیشن اینڈ ریسرچ کو آیورویدا میں تدریس و تحقیق کے ادارے کے محکمے سواستھ وریتا سمیت ان اداروں کو قومی اہمیت کے ادارے کا درجہ دینے کو اپنی منظوری دے دی ہے۔ اس سلسلہ میں انسٹی ٹیوٹ آف ٹیچنگ ان آیورویدا ، جام نگر کو قومی اہمیت کا ادارہ قرار دینے سے متعلق ایک بل پارلیمنٹ کے آئندہ اجلاس میں پیش کیا جائے گا۔ ہندستان میں عوامی صحت کو لاحق چیلنجوں کا سامنا کرنے میں آیوش نظام علاج کی تیزی سے بڑھتی ہوئی اہمیت کے پیش نظر اور اسے قومی اہمیت کا درجہ دینے سے عوامی صحت میں آیوروید کے کردار میں اضافہ ہوگا اور اس کی اہمیت میں بھی اضافہ ہوگا ۔ آیوروید کو مستحکم کرنے سے صحت پر سرکاری اخراجات میں کمی آئے گی کیونکہ اپنی قدیمی اور فطری خاصیت کی وجہ سے آیوروید طریقہ علاج کافی سستا ہے۔ پور ی دنیا میں آیوروید کے علم اور خدمات میں دلچسپی بڑھی ہے اور ساتھ ہی اس کی ڈیمانڈ بھی بڑھی ہے۔ بھارت آیوروید کی ارتقا کا ملک ہے اور دنیا آیوروید میں بین الاقوامی سطح کی تعلیم اور تدریس اور ٹریننگ کے لئے جدید ترین ادارے کے قیام کے تعلق سے بھارت کی طرف دیکھ رہی ہے اور مجوزہ اداروں کو قومی اہمیت کے ادارے کا درجہ دینے سے آیوروید کی تعلیم کا معیار بڑھے گا ۔ قومی اور بین الاقوامی سطح کے مطالبات کےمطابق آیوروید میں مختلف نوعیت کے نصاب تیار ہوں گے ۔آب و ہوا میں آیوش کو مقبول بنانے کے لئے ان اداروں کو ا پنا سرٹی فکیٹ کورس بنانے کا حق دیا جائے گا جس سے ملک کو درپیش عوامی صحت سے متعلق چیلنجوں سے نمٹنے کے لئے آیوروید کی غیر استعمال شدہ صلاحیت کو بروئے کار لانے میں مدد ملے گی۔ اس سے ادارے کو آیوروید میں ثانوی طریقہ علاج تیار کرنے اور عصری طریقہ علاج کے مابین اشتراک یقین ہوگا۔ ۔۔۔۔۔۔۔۔۔۔۔ م ن۔ ش س۔ ج۔
وزیر اعظم نے عوام کو رکشا بندھن کی مبارکباد دی

نئی دلّی ،22اگست، 2021/ وزیراعظم جناب نریندر مودی نے عوام کو رکشا بندھن کے مبارک موقع پر مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’سبھی اہل وطن کو رکشا بندھن کے مبارک موقع پر ڈھیروں نیک خواہشات۔‘‘ "सभी देशवासियों को रक्षाबंधन के पावन पर्व पर ढेरों शुभकामनाएं।"
انڈیا بھوٹان سیٹلائٹ بھوٹان کے لوگوں کے ساتھ ہمارے خصوصی تعلقات کا ثبوت ہے: وزیر اعظم

وزیر اعظم جناب نریندر مودی نے کہا ہے کہ انڈیا بھوٹان سیٹلائٹ بھوٹان کے لوگوں کے ساتھ ہمارے خصوصی تعلقات کا ثبوت ہے۔ جناب مودی نے مشترکہ طور پر تیار کردہ اس سیٹلائٹ کے کامیاب لانچ پر اطلاعاتی ٹیکنالوجی اور ٹیلی مواصلات کے محکمے (ڈی آئی ٹی ٹی) بھوٹان اوراسرو کی ستائش کی ہے۔ ہندوستان-بھوٹان سیٹ کے کامیاب آغاز پر بھوٹان کےراجا کا پیغام پیش کرنے والے بھوٹان کے وزیر اعظم کے ایک ٹویٹ کے جواب میں وزیر اعظم جناب نریندر مودی نے کہا؛ ’’انڈیا بھوٹان سیٹلائٹ، بھوٹان کے لوگوں کے ساتھ ہمارے خصوصی تعلقات کا ثبوت ہے۔ میں مشترکہ طور پر تیار کردہ اس سیٹلائٹ کے کامیاب لانچ پر @dittbh
وزیر اعظم نے کتاب ‘‘ چندر شیکھر  – نظریاتی سیاستی  کے آخری  آئیکن ’’ کا اجراء کیا

نئی دہلی، 24 جولائی / وزیر اعظم جناب نریندر مودی نے آج ‘‘ چندر شیکھر – نظریاتی سیاست کے آخری آئیکن ’’ کا اجراء کیا ۔ اس کتاب کے مصنف راجیہ سبھا کے نائب اسپیکر جناب ہری ونش اور جناب روی دت باجپئی ہیں ۔ اس کتاب کا اجراء پارلیمنٹ کی لائبریری کے بال یوگی آڈیٹوریم میں کیا گیا ۔ وزیر اعظم نے کتاب کی پہلی کاپی ہندوستان کے نائب صدر جناب وینکیا نائیڈو کو پیش کی ۔ اس موقع پر اپنے خطاب میں ، وزیر اعظم نے کہا کہ آج کے سیاسی ماحول میں یہ قابلِ ذکر ہے کہ ان کے انتقال کے تقریباً 12 برسوں کے بعد بھی سابق وزیر اعظم چندر شیکھر جی کے خیالات اور نظریات ہماری رہنمائی کرتے ہیں اور ہمیشہ کی طرح زندہ ہیں ۔ کتاب کو لکھنے کے لئے جناب ہری ونش کو مبارکباد دیتے ہوئے وزیر اعظم نے آنجہانی چندر شیکھر کے ساتھ اپنی بات چیت کی کچھ یادیں اور قصے مشترک کئے ۔ انہوں نے یاد کرتے ہوئے کہا کہ وہ پہلی مرتبہ 1977 ء میں آنجہانی چندر شیکھر سے ملے تھے ۔ انہوں نے کہا کہ وہ سابق نائب صدر بھیروں سنگھ شیخاوت کے ہمراہ سفر کر رہے تھے اور چندر شیکھر جی سے دلّی ایئرپورٹ پر ملے تھے ۔ انہوں نے کہا کہ دونوں لیڈروں نے اپنے الگ سیاسی نظریات کے باوجود ایک قریبی رشتہ مشترک کیا ۔ وزیراعظم نے یہ بھی یاد کیا کہ چندر شیکھر جی نے جناب اٹل بہاری واجپئی جی کو ‘‘ گرو جی ’’ کے نام سے مخاطب کیا تھا ۔ انہوں نے چندر شیکھر جی کو اہم ثقافت اور اصولوں کے پابند شخص کے طور پر کیا ، جو اپنے دو ر کی اہم سیاسی جماعت کی مخالفت کرنے میں بھی ہچکچاتے نہیں تھے کیونکہ وہ اس کے کچھ پہلوؤں سے اتفاق نہیں رکھتے تھے ۔ وزیر اعظم نے موہن دھاریا جی اور جارج فرنانڈس جی جیسے سیاسی رہنماؤں کا تذکرہ کرتے ہوئے کہا کہ یہ دونوں حضرات چندر شیکھر جی کے بڑے مداح تھے ۔ جناب نریند رمودی جی نے جناب چندر شیکھر جی کے ساتھ اپنی آخری ملاقات کا تذکرہ کیا ۔ انہوں نے کہا کہ بستر علالت پر سابق وزیر اعظم انہیں ، جب کبھی بھی وہ دلّی میں ہوتے تھے ، ٹیلی فون کرکے اپنی رہائش گاہ پر بلایا کرتے تھے ۔ ایسی ملاقاتوں کے دوران جناب چندر شیکھر جی نے گجرات کی ترقی کے بارے میں پوچھا کرتے تھے اور متعدد قومی موضوعات اور معاملات کے سلسلے میں اپنے نظریات ساجھا کرتے تھے ۔ وزیر اعظم نے ان کے خیالات کی وسعت ، عوام کے تئیں ان کی وابستگی اور جمہوری اصولوں سے ان کے لگاؤ کی ستائش کی ۔ وزیر اعظم نے جناب چندر شیکھر جی کی ، اُس تاریخی پد یاترا کا بھی ذکر کیا ، جو انہوں نے کاشت کاروں ، ناداروں اور حاشیے پر زندگی بسر کرنے والوں کے لئے انجام دی تھی ۔ وزیر اعظم نے کہا کہ یہ بد بختانہ ہے کہ ہم انہیں اُس وقت وہ احترام نہیں دے سکے ، جس کے وہ حقدار تھے ۔ وزیر اعظم نے کہا کہ ایسے لوگوں کا ایک گروہ ہے ، جنہوں نے چند عظیم بھارتی رہنماؤں کے سلسلے میں برعکس تاثرات پیدا کرنے کی کوشش کی ہے ، جن میں ڈاکٹر امبیڈکر اور سردار پٹیل بھی شامل ہیں ۔ انہوں نے کہا کہ تمام وزرائے اعظم کا ایک میوزیم دلّی میں قائم کیا جائے گا ۔ انہوں نے سابق وزیر اعظم کے کنبہ اراکین سے کہا کہ وہ اُن کی زندگی کے پہلوؤں اور وزیر اعظم کے کاموں کو ساجھا کریں ۔ انہوں نے کہا کہ ملک کو ایک ایسا نیا سیاسی کلچر درکار ہے ، جو سیاسی اچھوت پن سے پرے ہو ۔ لوک سبھا کے اسپیکر جناب اوم برلا ، راجیہ سبھا کے ڈپٹی چیئرمین جناب ہری ونش اور راجیہ سبھا میں حزب مخالف کے رہنما جناب غلام نبی آزاد بھی اس موقع پر موجود تھے اور انہوں نے بھی حاضرین سے خطاب کیا ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
’ریفارم، پرفارم اور ٹرانسفارم‘ کے اصول  باعث کاروبار کرنے میں آسانی کے سلسلے میں  بہت  سے فوائد حاصل ہورہے ہیں: وزیر اعظم

وزیر اعظم جناب نریندر مودی نے کہا ہے کہ ’ریفارم، پرفارم اور ٹرانسفارم‘ کااصول کاروبار کرنے میں آسانی کے سلسلے میں بہت سے فوائد کا باعث بن رہا ہے ہیں۔ جناب مودی نے کہا کہ یہ فوائد خصوصی طور پر بھارت کے نوجوانوں کو فائدہ پہنچانے اور ویلتھ کریئٹر بننے کی ان کی خواہشات کو پنکھ فراہم کرانے کے سلسلے میں ہیں۔ MyGov کے ذریعہ ایک تھریڈ ٹویٹ کے جواب میں وزیراعظم نے ٹوئٹ کیا: ’ریفارم، پرفارم اور ٹرانسفارم‘کے اصول سے تقویت پانے والے ’ایسے بہت سے فوائد ہیں جو ’کاروبار کرنے میں آسانی‘ کے سلسلے میں ہیں۔ ان فوائد سے خصوصی طور پر بھارت کے نوجوانوں کو فائدہ پہنچا ہے اور ویلتھ کریئٹر بننے کی ان کی خواہشات کو اس سے پنکھ ملے ہیں۔ #8YearsOfEODB ۔۔۔۔۔۔۔۔۔۔۔ ش ح۔ا گ ۔ن ا۔
وزیراعظم کا این ایچ آر سی کے سلور جبلی یوم تاسیس تقریب سے خطاب

نئی دہلی،12؍ اکتوبر؍وزیراعظم جناب نریندر مودی نے آج حقوق انسانی کے قومی کمیشن (این ایچ آر سی) کے سلور جبلی یوم تاسیس تقریب سے خطاب کیا۔ وزیراعظم نے کہا کہ گزشتہ ڈھائی دہائیوں میں این ایچ آر سی نے محروموں اور مظلوموں کی آواز بن کر قومی تعمیر میں اپنا تعاون دیا ہے۔ انہوں نے کہا کہ حقوق انسانی کی حفاظت ہماری ثقافت کا ایک اہم جزو رہی ہے۔ انہوں نے کہا کہ حقوق انسانی کے تحفظ کے لئے آزادی کے بعد ایک آزاد اور غیر جانبدار عدلیہ ، ایک فعال میڈیا، ایک متحرک شہری معاشرہ اور این ایچ آر سی جیسی تنظیمیں رہی ہیں۔ وزیراعظم نےکہا کہ حقوق انسانی محض ایک نعرہ نہیں ہونا چاہئے، بلکہ ہمارے اقدار کا یہ ایک جزو بھی ہونا چاہئے۔ انہوں نے کہا کہ پچھلے 4 سالوں میں غریبوں کے معیار زندگی کو بہتر بنانے کے لئے متعدد سنجیدہ کوششیں کی گئی ہیں۔ انہوں نے کہاکہ حکومت کی توجہ یہ یقینی بنانے پر رہی ہے کہ تمام بھارتی باشندوں کی انسانوں کی بنیادی ضروریات تک رسائی ہو۔ اس تناظر میں وزیراعظم نے بیٹی بچاؤ، بیٹی پڑھاؤ ، سگمیہ بھارت ابھیان، پردھان منتری آواس یوجنا، اجولا یوجنا اور سوبھاگیہ یوجنا جیسی اسکیموں کی حصولیابیوں کا تذکرہ کیا۔ اس موقع پر وزیراعظم نے ان اسکیموں کے نتیجے کے طور پر لوگوں کی زند گیوں میں آئی تبدیلی کا بھی ذکر کیا۔ وزیراعظم نے کہا کہ 9کروڑ سے زائد بیت الخلاؤں کی تعمیر نے کروڑوں غریب عوام کے لئے صفائی ستھرائی اور ایک با وقار زندگی کو یقینی بنایا ہے۔ وزیراعظم نے حال ہی میں شروع کئے گئے آیوشمان بھارت کے تحت پی ایم جے اے وائی ہیلتھ ایشورینس اقدام کا بھی تذکرہ کیا۔ انہو ں نے مرکزی حکومت کی مالی شمولیت سے متعلق اقداما ت کا بھی ذکر کیا۔انہوں نے کہا کہ تین طلاق سے مسلم خواتین کو راحت پہنچانے والا قانون بھی لوگوں کے بنیادی حقوق کو یقینی بنانے سے متعلق کئے گئے اقدامات کے اسی سلسلے کا ایک حصہ ہے۔ وزیراعظم نے انصاف تک آسانی سے رسائی کو بہتر بنانے سے متعلق کئے گئے اقدامات کا بھی تذکرہ کیا۔ان اقدامات میں ای-عدالتوں کی تعداد میں اضافہ ا ور نیشنل جوڈیشئل ڈیٹا گرڈ کو مضبوط کرنا شامل ہے۔ وزیراعظم نے آدھار کو ٹیکنالوجی پر مبنی ایک با اختیار قدم قرار دیا۔ وزیراعظم نے کہا کہ ان اقدامات کی کامیابی میں جن بھاگیداری–عوامی شراکت داری کا بھی اہم رول رہا ہے۔ انہوں نے کہا کہ حقوق انسانی کی بیداری کے ساتھ شہریوں کو اپنے فرائض اور ذمہ داریوں کے تئیں بھی بیدار رہنا چاہئے۔ انہوں نے کہا کہ جو لوگ اپنی ذمہ داریوں کو سمجھتے ہیں، وہ یہ بھی جانتےہیں کہ دوسروں کے حقوق کا احترام کیسے کیا جاتا ہے۔ وزیراعظم نے کہا کہ این ایچ آر سی کا رول پائیدار ترقیاتی اہداف کے حصول کے لئے بھی اہم ہے۔
کابینہ نے پنجاب میں راوی دریا پر شاہ پور کنڈی باندھ کے نفاذ کو منظوری دی

نئی دہلی، 7؍دسمبر، وزیراعظم جناب نریندر مودی کی صدارت میں مرکزی کابینہ نے پنجاب میں دریائے راوی پر شاہ پور کنڈی باندھ پروجیکٹ کے نفاذ کو منظوری دے دی ہے۔ اس کے لئے 485.38 کروڑ روپے کی مرکزی امداد (آبپاشی کیلئے)امداد فراہم کی جائے گی، جو سال 19-2018 سے 23-2022 تک 5سال پر محیط ہوگی۔ اس پروجیکٹ کے نفاذ سے راوی دریا کے اس پانی کو کم سے کم کرنے میں مدد ملے گی، جو فی الحال مدھوپور ہیڈورکس سے بے کار پاکستان چلا جاتا ہے۔ تفصیلات: پروجیکٹ کی تکمیل سے پنجاب میں 5000 ہیکٹر آراضی کی آبپاشی جبکہ جموں و کشمیر میں 32173ہیکٹر آراضی کی آبپاشی کی سہولت میسر ہوگی۔ شاہ پور کنڈی باندھ پروجیکٹ کے لئے مرکزی امداد نبارڈ کے ذریعے موجودہ پی ایم کے ایس وائی–اے آئی بی پی 99 نظام کے تحت ایل ٹی آئی ایف کے پروجیکٹ کے لئے فراہم کی جائے گی۔ مرکزی آبی کمیشن کے موجودہ نگرانی نظام کے علاوہ مرکزی آبی کمیشن کے رکن کی سربراہی میں ایک کمیٹی، جس میں پنجاب اور جموں و کشمیر کے متعلقہ چیف انجینئر اور دیگر عہدیدار شامل ہوں گے، پروجیکٹ کے نفاذ کی نگرانی کے لئے تشکیل دی جائے گی ۔ آبی وسائل کی وزارت کی ایڈوائزری کمیٹی، آبپاشی سے متعلق آرڈی اینڈ جی آر ، سیلاب کی روک تھام اور کثیر مقصدی پروجیکٹوں کی مشاورتی کمیٹی نے اپنی 138ویں میٹنگ میں، جو 31؍اکتوبر 2018 کو منعقد ہوئی، نظرثانی شدہ لاگت کے تخمینے کو منظور کر لیا ہے، جو (فروری 2018 کی قیمت کی سطح پر)2715.70کروڑروپے ہے۔ اس پروجیکٹ کو پنجاب حکومت کے ذریعے نافذ کیا جائے گا، جس کے لئے 485.38 کروڑروپے کی مرکزی امداد دی جائے گی۔ یہ پروجیکٹ جون 2022 تک مکمل ہو جائے گا ۔ اثرات: فی الحال مدھوپور ہیڈورکس کے ذریعے دریائے راوی کا کچھ پانی بے کار پاکستان کی جانب چلا جاتا ہے، جبکہ اس پانی کو پنجاب اور جموں و کشمیر میں استعمال کرنے کی ضرورت ہے۔ اس پروجیکٹ کے نفاذ سے پانی کے زیاں کو کم سے کم کیا جا سکے گا ۔ اس پروجیکٹ کی تکمیل سے پنجاب میں 5000ہیکٹر آراضی اور جموں و کشمیر میں 32173ہیکٹر آراضی پر آب پاشی کی سہولیات میسر آ سکے گی۔ اس کے علاوہ یو بی ڈی سی نظام کے تحت پنجاب میں 1.18 لاکھ ہیکٹر آراضی پر آپباشی فراہم کرنے کے لئے جاری کئے جانے والے پانی کو مؤثر طور پر منضبط کیا جائے گااور اس سے علاقے میں آبپاشی کو فائدہ ہوگا۔ پروجیکٹ کی تکمیل سے پنجاب 206میگاواٹ پن بجلی بھی پیدا کرسکے گا۔ اخراجات: شاہ پور کنڈی باندھ پروجیکٹ پر باقی تعمیراتی کام کی لاگت 1973.53کروڑروپے ہے۔ (آبپاشی کے لئے 564.63، بجلی کے 1408.90کروڑروپے)اس میں سے 485.38کروڑروپے مرکزی امداد کے طور پر فراہم کئے جائیں گے۔ فیض کنندگان: پنجاب میں 500ہیکٹر اضافی آراضی پر جبکہ جموں و کشمیر میں 32172ہیکٹرآراضی پر آبپاشی فراہم کی جائے گی۔ اسکیم کے نفاذ سے غیر تربیت یافتہ ورکروں کے لئے 6.2 لاکھ افرادی دہاڑی ، نیم تربیت یافتہ افراد کے لئے 6.2؛لاکھ افرادی دہاڑی، سیمی اسکلڈ افراد کے لئے 6.2لاکھ، جبکہ باصلاحیت ورکروں کے لئے 1.67لاکھ افرادی دہاڑیوں کا روزگار فراہم ہوگا 6130U-
وزیراعظم  نے خواجہ معین الدین چشتی کے عرس کے موقع پراجمیرشریف درگاہ کے لئے چادرپیش کی

وزیراعظم جناب نریندرمودی نے ایک چادرپیش کی ، جسے خواجہ معین الدین چشتی کے عرس کے موقع پر اجمیرشریف درگاہ پرچڑھایاجائے گا۔ وزیراعظم نے ٹوئیٹ کیا : ‘‘چادرپیش کی گئی ہے جسے خواجہ معین الدین چشتی کے عرس کے موقع پر اجمیرشریف درگاہ پرچڑھایاجائے گا۔’’